Galassia nannara

Una galassia nannara (o galassia nannula) hè una galassia cumposta da parechji miliardi di steddi, chì fermani quantunqua pochi s'eddi sò paragunati incù i circa 200/400 miliardi di steddi di a Strada di Roma, a noscia galassia. U Grandi Nivulu di Magellanu, incù più di 30 miliardi di steddi, hè calchì volta classificata com'è galassia nannara.

U so nomu hè divutu à u prefissu di (Dwarf, in lingua inglesa "nannaru") chì pricedi a catiguria di a galassia.

I galassii nannari urbiteghjani nurmalamenti intornu a galassii moltu più grandi. Essendu ughjetti micca moltu luminosi, sò noti sultantu i galassii nannari di u gruppu lucali, vali à dì di l'ammassu di galassii di i quali facini parti a Strada di Roma, a Galassia d'Andromeda è a Galassia di u Triangulu. 
A Strada di Roma pussedi 14 galassii nannari cunnisciuti in orbita intornu ad edda.

I galassii nannari poni essa classificati in parechji spezii riguardu à a so murfulugia:
 Galassii nannari ellittichi (diE) 
 Galassii nannari sferuidali (diSph)
 Galassii nannari irrigulari (diI)

Parechji galassii nannari cunnisciuti sò quiddi ellittichi di u Sagittariu è di u Ghjacaru maiò.

Hè stata scuparta pocu tempu fà una nova tipulugia: i galassii nannari ultra-cumpatti, carattarizati da diminsioni molti chjuchi: 100 - 200 anni luci di diamitru. 

 Da veda dinò 
 Gruppu Lucali
 Galassia nannara ultra-cumpatta

Categoria:Classificazioni galattica

 Noti 

Fonti
'Ss'articulu pruveni in parti o in tutalità da l'articulu currispundenti di a wikipedia in talianu.